เงินบาทเปิด 29.58/87
ธนาคารซีไอเอ็มบีไทย รายงาน เงินบาทเปิด 29.85/87 แข็งค่าสวนทางภูมิภาค มองกรอบวันนี้ 29.80-29.95
16 พ.ย. 2553

ธนาคารซีไอเอ็มบีไทย รายงาน เงินบาทเปิด 29.85/87 แข็งค่าสวนทางภูมิภาค มองกรอบวันนี้ 29.80-29.95
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 29.85/87 บาท/ดอลลาร์ ปรับตัวแข็งค่าขึ้นจากเมื่อวานที่ปิดตลาดที่ระดับ 29.90/94 บาท/ดอลลาร์
เงินบาทเช้านี้ปรับตัวแข็งค่าขึ้นสวนทางกับค่าเงินสกุลอื่นๆ ในภูมิภาคที่ต่างปรับตัวอ่อนค่าลงเกือบหมดทุกสกุล โดยสาเหตุที่เงินบาทแข็งค่าขึ้นอาจเป็นเพราะนักลงทุนเริ่มขายดอลลาร์เพื่อทำกำไร
"มองว่าวันนี้บาทน่าจะแกว่ง เพราะตอนนี้ค่าเงินบาทแข็งค่าสวนทางกับค่าเงินในภูมิภาคที่ต่างก็อ่อนค่าลง น่าจะเป็นเพราะมีการขายดอลลาร์ทำกำไร จากที่เมื่อวานบาทก็อ่อนไปมาก" นักบริหารเงิน กล่าว
ส่วนความเคลื่อนไหวของสกุลเงินหลักต่างประเทศช่วงเปิดตลาดเช้านี้ เงินเยนอยู่ที่ระดับ 83.06/15 เยน/ดอลลาร์ ส่วนเงินยูโรอยู่ที่ระดับ 1.3595/1.3602 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 29.80-29.95 บาท/ดอลลาร์ โดยวันนี้ปัจจัยสำคัญที่จะมีผลต่อค่าเงินบาท คือดูจากทิศทางของสกุลเงินดอลลาร์สหรัฐฯ เป็นหลัก